Vilnius, 2025 m. lapkričio 14 d.

**„Lidl“ parduotuvės vadovė karjeros šuolį padarė vos per kelis mėnesius: svarbiausia yra parodyti, kad gali ir labai nori**

**Daugiau nei devynerius metus prekybos tinkle „Lidl“ dirbančios parduotuvės vadovės Ramūnės Sovilo karjeros kelias buvo ypač spartus. Įsidarbinusi dar prieš pirmųjų „Lidl“ parduotuvių atidarymą Lietuvoje, ji netrukus tapo viena iš vadovių, aktyviai prisidėjusių prie tinklo plėtros Vilniuje. Ramūnė dalijasi savo karjeros istorija, kuri atskleidžia, kaip drąsa priimti naujus iššūkius ir nuoseklus darbas gali padėti pasiekti puikių rezultatų profesinėje srityje.**

„Pradėjau nuo pardavėjos pareigų, tačiau jau po kelių mėnesių sulaukiau pasiūlymo tapti parduotuvės vadovo asistente, netrukus – pavaduotoja, o vėliau – ir parduotuvės vadove. Per beveik dešimt metų, praleistų dirbant prekybos tinkle, esu dirbusi devyniose skirtingose parduotuvėse ir prisidėjusi prie šešių jų atidarymų, iš kurių dvi atidarytos man jau užimant vadovės pareigas“, – pasakoja Ramūnė, vadovaujanti šalia Vilniaus esančiai „Lidl“ parduotuvei Bukiškyje, adresu Draugystės g. 2M.

Jos spartų karjeros kilimą lėmė tai, kad vos tik atidarius „Lidl“ Lietuvoje darbuotojams atsivėrė daug galimybių mokytis ir tobulėti kartu su įmone. Pasak Ramūnės, kiekvienam komandos nariui sudarytos palankios sąlygos ugdyti kompetencijas ir siekti daugiau, tačiau labiausiai sekasi tiems, kurie rodo iniciatyvą ir iš tikrųjų domisi savo darbu bei stengiasi tobulėti. Šiandien, būdama vadove, ji sako iš karto atpažįstanti darbuotojus, kurie, tikėtina, kils aukštai karjeros laiptais. Jie yra smalsūs, norintys tobulėti ir nestokojantys atsakomybės jausmo.

**Darbas, reikalaujantis lankstumo**

Ramūnė pasakoja, kad jos darbo diena prasideda anksti ryte, tačiau nė viena jų nebūna visiškai vienoda, kas suteikia darbui įdomumo ir iššūkių.

„Darbas „Lidl“ yra itin dinamiškas, o užduočių įvairovė padeda išvengti monotonijos ir rutinos. Norint nepasimesti, svarbiausia susidaryti planą ir susidėlioti prioritetus. Pradžioje šiek tiek nerimavau, nes trūko pasitikėjimo savimi, tačiau jaučiau didelį vadovų palaikymą – jie atsakydavo į visus klausimus ir išmokė greičiau prisitaikyti prie skirtingų situacijų“, – dalijasi Ramūnė.

Parduotuvės vadovė pratęsia, kad vieni svarbiausių įgūdžių, kurių išmoko dirbdama, yra gebėjimas sutelkti komandą ir labiau pasitikėti savimi.

„Apskritai „Lidl“ man davė labai daug – su šia įmone užaugau, nes joje dirbu jau beveik dešimt metų. Tai buvo mano pirmas darbas prekyboje, todėl pradėjusi čia dirbti įgijau daug vertingos patirties: išmokau vadovauti komandai, pagirti darbuotojus, įvertinti jų pastangas. Tačiau didžiausias mano augimas – asmeninis. Anksčiau pastabas priimdavau labai jautriai, bet su laiku išmokau žiūrėti į jas konstruktyviai ir stengtis, kad kitą kartą būtų geriau“, – sako Ramūnė.

**Darbuotojų įvertinimas prisideda prie jų motyvacijos**

Kalbėdama apie vadovės darbą, Ramūnė teigia, kad daugiausia džiaugsmo jai teikia bendravimas su komanda ir pasiektas rezultatas, nes tai įrodo, kad ji yra ten, kur ir turi būti.

„Stipriai komandai susiformuoti reikia laiko, tačiau svarbiausia kalbėtis ir pastebėti net smulkiausias kolegų pastangas. Vadovo palaikymas, pagyrimas ar padrąsinimas sukuria tarpusavio pasitikėjimą, kurioje žmonės jaučiasi vertinami ir motyvuoti. Svarbu suprasti savo darbuotojus – kartais užtenka pastebėti, kad žmogui šiandien sunkesnė diena, ir surasti tinkamus žodžius, kurie paskatintų, padėtų jaustis geriau. Didžiausias iššūkis vadovui yra perprasti kiekvieną komandos narį ir žinoti, kaip bei kada jį palaikyti“, – sako Ramūnė.

Norintys prisijungti prie „Lidl Lietuva“ komandos, darbo skelbimus ir nesudėtingą kandidatavimo formą gali rasti adresu <https://karjera.lidl.lt/darbo-paieska>. Kilus klausimų dėl atrankos proceso, taip pat galima kreiptis ir telefonu 8 800 800 50.

Šiuo metu „Lidl Lietuva“ dirba daugiau nei 2,8 tūkst. darbuotojų. Iš viso Lietuvoje veikia 82 „Lidl“ parduotuvės 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)